LUISTER – Dink na oor wat God vir jou wil sê deur die sleutel gedagte of iets wat jou in my skrywe daaroor getref het. Waar raak hierdie gedagte jou lewe in die praktyk? Wat vra dit van jou? Wat belowe dit vir jou? Wat moet jy dink of doen daarmee? Wat is die kern van die boodskap van dié teks vir jou dag en lewe?
LEEF – Besluit hoe jy daarop gaan reageer. Sê dit vir die Here in gebed. Skryf dit in jou joernaal. Geniet ook sy teenwoordigheid in stille gebed. Laat die boodskap wat God jou gee dan met jou saamgaan deur die dag. Leef dit uit.
LEES – Raak stil voor die Here. Laat elkeen een kort teksgedeelte voorlees uit die hoofstukke wat julle gelees het, en deel wat hom of haar daarin getref het. Gebruik julle joernale. Deel dan met mekaar watter temas julle raakgesien het in die onderskeie bydraes. Watter ander gedagtes wil julle byvoeg? Wat sê dit van God? Wat sê dit van mense? Wat sê dit van die wêreld?
LEEF – Besluit hoe julle daarop gaan reageer. Sê dit vir die Here in gebed. Doen ook voorbidding. Geniet ook sy teenwoordigheid in stilte. Laat die boodskap wat God julle gee met julle saamgaan tot die volgende byeenkoms. Leef dit uit.
Mar 10, 2020 at 06:35 | #
Ek wil maar net sê dankie. Ek het 'toe-val-lig' op die 'webwerf' afgekom. Sedert ek begin 'bybelstudie' (nie bloot lees) doen het, het my nuuskierigheid oor die agtergrond geskiedenis die oorhand gekry. Ek doop myself. 'Nuuskierig, leergierig'. Ek staan enige tyd van 03h00 af op, (uitgeslaap die vorige aand voor die TV) en dan is dit 'waarlik' stiltetyd, letterlik en figuurlik. Ek was vanoggend 'weer' vasgevang toe ek by Jes 23:1 vas gesteek het oor 'Tirus' en siedaar. Bloot in Dr Google se 'search' blokkie ingetik. Tirus van jesaja 23:1 en daar val alles so mooi en so 'lekker' oop. Dit het my dag, wat nou begin, gemaak. Net weer baie dankie. Hoog waardeer. Chris Moolman, Kleinbrakrivier. (met 'n interessante geskiedenis)
Mar 11, 2020 at 15:31 | #
Dit is die wonder van God, wat my deur tien jaar se bydraes laat volhard het, sodat jy en talle daaruit kan put, selfs drie-uur in die môre. Geniet!
Jun 13, 2020 at 16:03 | #
. So bly ek het hierdie website raak gekuier. Besig met Efesiers in my stiltetyd en Boom!
Gaan nou jul Efesiers reeks deur werk. Ek het Warren Wiersbe se Be Rich reeks gedoen, maar Efesiers is nog nie klaar met my nie 😊
Dit is n blessing om saam Jul ander aan die Here te groei
Feb 13, 2021 at 11:59 | #
Baie dankie vir die voorreg om van julle materiaal te kan gebruik tydens ons groeigroep-byeenkomste. Ons het verlede week die tema van "Lewende Stene" in Jesus se Kerk bespreek en onder andere gepraat oor die gawes soos vervat in 1 Kor 12:12-31.
In die Bybelskool materiaal oor hierdie gedeelte word daar in die laaste paragraaf die volgende gesê (en ek haal aan): "Paulus beklemtoon dat nie almal al die gawes het nie, en dat daar beter gawes is (profesie is bv. beter as die gawe van tale, soos hy in hoofstuk 14 sal wys), maar dat alles ondergeskik is aan die gawe van die liefde wat aan almal in die gemeente gegee is, waaroor hoofstuk 13 handel."
Die sleutelwoord "BETER GAWES" waaroor ons toe gesels het, het toe 'n interessante gesprek uitgelok. Ons het gevoel dat all gawes "gelyk" is en dat nie een beter is as die ander nie. Ek moet sê 1 Kor 14 gee wel meer duidelikheid, maar sal tog dankbaar wees as jy dalk net vir ons meer kan sê oor die woord "beter". Baie dankie by voorbaat vir jou inset hieroor. Groete, Awie Leonard, Luxmundi NG Gemeente (Pretoria Oos)